***ДЕТСКА ГРАДИНА* „*СЛАВЕЙЧЕ” – ГРАД ЗЛАТАРИЦА***

*гр. Златарица, ул. „Никола Йонков Вапцаров” № 17e-mail:* [*dg\_slavey@abv.bg*](mailto:dg_slavey@abv.bg)

**УТВЪРЖДАВАМ:**

**Ирина Чолакова**

*Директор на ДГ“Славейче“*

*Гр.Златарица*

**МЕХАНИЗЪМ**

**за съвместна работа на институциите по обхващане и включване в образователната система на деца и ученици в задължителна предучилищна и училищна възраст**

**I. Механизмът** се прилага по отношение на децата и учениците, които не са обхванати в образователната система, за които има риск от отпадане от училище или са напуснали преждевременно образователната система.

**Той включва**:

1. създаване и дейност на екипи за съвместна работа на институциите за обхващане и включване в образователната система на деца и ученици в задължителна предучилищна и училищна възраст (екипи за обхват);

2. взаимодействие на институциите по прилагането на комплекс от мерки за обхващане и включване в образователната система и предотвратяване на ранно отпадане на децата в риск;

3. прилагане на процедурата за отпускане на семейни и други помощи в натура спрямо индивидуалните потребности на децата и учениците, както и подобряване на координацията при налагане на санкции спрямо родителите, настойниците, попечителите или лицата, които полагат грижи за детето, при неизпълнение на задълженията им по Закона за закрила на детето и Закона за предучилищното и училищното образованиe;

4. организиране на регулярен обмен на информация между ангажираните институции и координиране на техните съвместни действия за налагане на съответни санкции по реда на Закона за закрила на детето и на Закона за предучилищното и училищното образование на родители, чиито деца в задължителна предучилищна и училищна възраст не посещават училище;

5. взаимодействие на институциите за проследяване при пътуване и миграция на упражняването на правото на децата на задължително образование;

6. обмен на информация и контрол по издадените здравни бележки за извиняване на отсъствия по уважителни причини на децата и учениците;

7. други дейности за обхващане и включване в образователната система и за предотвратяване на ранно отпадане на децата и учениците, които предполагат взаимодействие на институциите.

**II.** За функционирането на Механизма се внедрява, развива, поддържа и управлява **Информационна система за реализация на механизма (ИСРМ)**, която предоставя интегрирана електронна среда и инструментариум при следните условия:

1. Достъпът до ИСРМ е персонален и ограничен само за лицата, изпълняващи функции или имащи отношение по Механизма;

2. Информационната система за реализация на механизма осигурява защита и сигурност на предоставяните от институциите и събраните от екипите за обхват данни за децата и учениците, като лицата с достъп до системата са длъжни да не разпространяват информация, станала им достъпна през ИСРМ извън обхвата на Механизма освен по силата на закон или на съдебно разпореждане;

3. Информационната система за реализация на механизма осигурява информационната база за функциониране на Механизма, като данните в нея се осигуряват през автоматизирани интерфейси за достъп до други регистри или се въвеждат от потребители на ИСРМ;

4. Отговорност за достоверността на данните носи лицето, което ги въвежда или променя съгласно дадените му правомощия;

5. Информационната система за реализация на механизма осигурява възможности за управление на Механизма от съответните органи и лица съгласно техните правомощия;

6 Информационната система за реализация на механизма предоставя възможност за извършване на справки и контрол по функционирането на Механизма;

7. Информационната система за реализация на механизма осигурява среда за обмен на информация и координация между ангажираните лица и институции по Механизма.

**III. Директорът на детското заведение**:

1. възлага на педагогически специалисти и на друг персонал от ДЗ включването в екипите за обхват и осигурява участието на включените лица;

2. съдейства технически, административно и организационно на екипа за обхват;

3. при установена нужда чрез ИСРМ прави писмено предложение по образец до дирекция „Социално подпомагане“ за предоставяне на помощ в натура за дете или ученик, като предлага вида на помощта съобразно идентифицираните потребности на детето или ученика;

4. ежемесечно, до 3-то число подава информация за месеца за неосигурено задължително присъствие на деца, по неуважителни причини, с цел налагане на наказания на родителите по реда на чл. 347 от Закона за предучилищното и училищното образование

5. създава организация за превенция от отпадане чрез анализ на средата във и извън училище и въвежда получената информация в ИСРМ в съответствие с указания на министъра на образованието и науката;

6. участва активно в обмена на информация между институциите чрез ИСРМ за установяване и актуализиране на статуса на всяко дете и ученик.

7. в срок до 30 септември; до 20 февруари на съответната година директорът въвежда в Национална електронна информационна система за предучилищно и училищно образование (НЕИСПУО)информация за записаните в тях деца;

**IV. Екипът за обхват координирано с директора на детската градина**:

1. предприемат мерки за обхващането в образователната система на идентифицираните чрез ИСРМ – (информационна система за реализация на механизма) деца в задължителна предучилищна възраст;

2. предлагат мерки за реинтеграцията в образователната система на идентифицираните чрез ИСРМ деца не обхванати от системата;

3. предлагат мерки по превенция на включваните в образователната система и идентифицирани в ИСРМ деца в риск от отпадане;

4. определят комплекс от мерки по отношение на всяко дете, което е идентифицирано като не обхванато, отпаднало или застрашено от отпадане от образователната система, и взаимодействат с компетентните институции за прилагане на интегриран подход;

5. планират посещения в домовете на децата, които подлежат на задължително предучилищно и училищно образование и са отпаднали или са в риск от отпадане; провеждат разговори с родителите, настойниците, попечителите или с лицата, които полагат грижи за децата и учениците, с цел записването им в училище или преодоляването на риска от отпадане;

6. осъществяват пряко взаимодействие с родителите, настойниците, попечителите или с лицата, които полагат грижи за детето, за обхващане и включване в образователната система;

7. привличат и работят с медиатори и местни общности, ако е необходимо;

8. предлагат мерки за обща и допълнителна подкрепа на децата в съответствие с държавния образователен стандарт за приобщаващо образование;

9. предлагат на компетентните институции да предприемат допълнителни мерки с оглед на прилагане на комплексен подход, включващ и налагането на наказания от компетентните органи за неспазването на задълженията на родителите, настойниците, попечителите или лицата, които полагат грижи за детето, по Закона за закрила на детето и по Закона за предучилищното и училищното образование, както и предоставянето на помощи в натура по реда на Закона за семейни помощи;

10. регулярно предоставят информация чрез ИСРМ на кметовете на общините за установени нарушения на задълженията на родителите, настойниците, попечителите или лицата, които полагат грижи за детето, с цел налагане на наказания по реда на чл. 347 от Закона за предучилищното и училищното образование;

11. проследяват чрез ИСРМ изпълнението на предложените мерки и ефекта им за връщането, включването и преодоляването на риска от отпадане за децата и учениците в задължителна предучилищна и училищна възраст.

**V.** При осъществяване на дейностите за обхващане, включване и превенция на децата, които не са обхванати, отпаднали са или са в риск от отпадане от образователната система, **институциите взаимодействат и обменят информация, както следва:**

1. екипът за обхват до 30 септември на съответната година предприемат мерки за обхващане и включване на децата и учениците, които не са посещавали ДГ, през предходната учебна година, а подлежат на задължително предучилищно обучение;

2. екипът за обхват регулярно предприема мерки за превенция на риска от отпадане на деца, за които в ИСРМ има индикатори за отсъствия.

3. всяко посещение на адрес или друга осъществена от екипа дейност се регистрира в ИСРМ, като се отбелязват и членовете на екипа, участвали в посещението или в изпълнението на мерките, както и постигнатият резултат;

4. след обновяване на информацията в ИСРМ кметовете на общини извършват първоначална проверка на данните за настоящ или постоянен адрес и отразяват информацията в ИСРМ

5. в случаите, в които настоящият и постоянният адрес на детето са различни и детето не е намерено на настоящия адрес, и информацията е отразена, ИСРМ автоматично сигнализира кмета на общината и екипа за обхват по постоянен адрес за установяване местоживеенето на детето и родителите му и за прилагане на мерки за обхващане в образователната система;

6. в случаите, в които децата не могат да бъдат намерени в продължение на 10 дни на постоянния им адрес, кметът на общината уведомява чрез ИСРМ началника на регионалното управление на образованието по постоянен адрес за резултатите от проверката;

7. началникът на регионалното управление на образованието чрез ИСРМ изпраща до областната дирекция на МВР/районно управление на МВР по последния известен адрес искане за оказване на съдействие при извършване на проверка за местопребиваването на детето и родителите му.

8. Ръководителите на институции, участващи в Механизма, могат да извършват разходи за функционирането му за сметка на получени целеви средства и/или в рамките на утвърдените им бюджети.

9. Началниците на регионалните управления на образованието, директорите на училища и детски градини могат да осигуряват средства за дневни и пътни разходи на участниците в екипите за обхват, когато дейността се извършва извън населеното място на местоработата им, както и за канцеларски материали и други разходи, свързани с работата с родители и с местни общности.

Настоящият Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст е приет на заседание на Педагогическия съвет , Протокол №3 /09.10.2024г